**PRIAME VYZVANIE**

**Kód: 11I04-21-P22**

**MINISTERSTVO ZDRAVOTNÍCTVA SLOVENSKEJ REPUBLIKY**

**Vykonávateľ Plánu obnovy a odolnosti SR**

**Vyzýva**

podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“)

**Operačné stredisko záchrannej zdravotnej služby Slovenskej republiky**

**na uzatvorenie zmluvy o poskytnutí prostriedkov mechanizmu za účelom realizácie Investície 4 v Komponente 11   
Plánu obnovy a odolnosti SR:**

**Výstavba a obnova staníc záchrannej zdravotnej služby (ZZS)**

**Názov komponentu**: Komponent 11\_Moderná a dostupná zdravotná starostlivosť

**Názov investície**: Investícia 4\_Výstavba a obnova staníc záchrannej zdravotnej služby (ZZS)

**Schéma pomoci:** Opatrenie má lokálny charakter (Príloha č. 2 - Test štátnej pomoci)

**Zdroj financovania: Prostriedky mechanizmu na podporu obnovy a odolnosti o mechanizme**

.....................................................................................

minister zdravotníctva Slovenskej republiky

1. Formálne náležitosti
   1. Identifikačné údaje a kontaktné údaje vykonávateľa:

Názov vykonávateľa: Ministerstvo zdravotníctva Slovenskej republiky

Adresa vykonávateľa: Limbová 2, P.O.BOX 52, 837 52 Bratislava 37

Kontaktné údaje vykonávateľa: sekcia implementácie Plánu obnovy a odolnosti a reforiem

Email: [planobnovy@health.gov.sk](mailto:planobnovy@health.gov.sk)

Web: <http://www.health.gov.sk/?Plan-obnovy-a-odolnosti>

**1.2 Dátum priameho vyzvania**

Dátum zaslania priameho vyzvania prijímateľovi: **22. 12. 2022**

**1.3 Indikatívna výška prostriedkov mechanizmu určených na vyzvanie:**

Indikatívna výška finančných prostriedkov vyčlenených na priame vyzvanie s kódom **11I04-21-P22** predstavuje   
**30 634 346 EUR bez DPH.**

Rozpočet na DPH, v prípadoch kde bude DPH v zmysle tohto vyzvania oprávnená predstavuje **6 126 869 EUR.**

Forma poskytovaných prostriedkov: nenávratný spôsob podľa § 14 zákona o mechanizme.

**1.4 Spôsob komunikácie s vykonávateľom**

Za vykonávateľa komunikáciu za účelom uzatvorenia zmluvy o poskytnutí prostriedkov mechanizmu (ďalej len „zmluva“) podľa § 14 ods. 1 zákona o mechanizme zabezpečuje:

SEKCIA IMPLEMENTÁCIE PLÁNU OBNOVY A ODOLNOSTI A REFORIEM (ďalej len „SIPOOR“)

Ministerstvo zdravotníctva Slovenskej republiky

Limbová 2, 837 52 Bratislava 37

e-mail: planobnovy@health.gov.sk

Na základe priameho vyzvania podľa § 13 ods. 1 zákona o mechanizme sa prostriedky mechanizmu poskytujú priamo určenému prijímateľovi v súlade s § 12 ods. 1 písm. c) zákona o mechanizme, ktoré mu je doručené na adresu:

Operačné stredisko záchrannej zdravotnej služby Slovenskej republiky (ďalej aj „OS ZZS SR“)

Trnavská cesta 8/A, 821 08 Bratislava 25

Email: [sekretariat@155.sk](mailto:sekretariat@155.sk)

**1.5 Iné formálne náležitosti**

Vykonávateľ pripraví návrh zmluvy a odošle ju budúcemu prijímateľovi na podpísanie. Návrh zmluvy, ktorý je prílohou tohto priameho vyzvania, bude upravovaný v nadväznosti na súčinnosť poskytnutú budúcim prijímateľom a podľa záverov rokovaní o vecnom obsahu – účel poskytnutia prostriedkov mechanizmu. Prijímateľ doručí skompletizovanú a podpísanú zmluvu, ktorá je prílohou tohto vyzvania v uvedenej lehote písomne alebo osobne do podateľne MZ SR v pracovných dňoch v úradných hodinách v termínoch:

Pondelok - Štvrtok: 8.00 - 15.00 hod.

Piatok: 8.00 - 14.00 hod.

2. Podmienky poskytnutia prostriedkov mechanizmu

**2.1 Podmienky oprávnenosti žiadateľa**

| **P. č.** | **Podmienka PPM** | **Popis podmienky** |
| --- | --- | --- |
| 1 | **Oprávnenosť priamo určeného prijímateľa** | Predložiť podpísanú zmluvu je oprávnené iba Operačné stredisko záchrannej zdravotnej služby Slovenskej republiky ako prijímateľ individuálne určený Uznesením vlády č. 484/2022 zo dňa 20. júla 2022 podľa §12 ods. 1 písm. c) a § 13 ods.1 zákona o mechanizme.  ***Forma preukázania:*** *predloženie podpísanej zmluvy s identifikáciou prijímateľa*  ***Spôsob overenia:*** *prostredníctvom údajov v predloženej zmluve* |
| 2 | **Podmienka poskytnutia prostriedkov mechanizmu v zmysle § 13 ods. 4 zákona o mechanizme** | Podmienka, že prostriedky mechanizmu vykonávateľ nemôže poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Prostriedky mechanizmu nemožno poskytnúť ani právnickej osobe, ktorej štatutárny orgán, člen štatutárneho orgánu alebo iná osoba konajúca v jej mene boli právoplatne odsúdení za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  ***Forma preukázania***: Žiadateľ, prijímateľ, partner, ich štatutárny orgán, člen štatutárneho orgánu alebo iné osoby konajúce v ich mene poskytnú vykonávateľovi, údaje potrebné na vyžiadanie výpisu z registra trestov.  ***Spôsob overenia***: Vykonávateľ overí splnenie danej podmienky vyžiadaním výpisu z registra trestov z Generálnej prokuratúry Slovenskej republiky na základe údajov poskytnutých od žiadateľa, prijímateľa, ich štatutárneho orgánu, ich členov štatutárneho orgánu alebo iných osôb konajúcich v ich mene. |
| 3 | **Podmienka poskytnutia prostriedkov mechanizmu v zmysle § 13 ods. 3 zákona o mechanizme** | Podmienka, že prostriedky mechanizmu nemožno poskytnúť Prijímateľovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie.  ***Forma preukázania***: Prijímateľ sa čestným vyhlásením zaviaže, že na tento účel použitia neboli Operačnému stredisku záchrannej zdravotnej služby Slovenskej republiky poskytnuté prostriedky z iných zdrojov EÚ alebo iných verejných prostriedkov. Za týmto účelom predloží zároveň s podpísanou zmluvou čestné vyhlásenie.  ***Spôsob overenia***: Vykonávateľ overí splnenie podmienky prostredníctvom údajov a informácií uvedených v danom čestnom vyhlásení. |
| 4 | **Podmienka energetickej hospodárnosti budovy** | **V prípade výstavby nových budov**, je minimálna požiadavka na budovu s takmer nulovou potrebou energie stanovená hornou hranicou energetickej triedy A0 pre globálny ukazovateľ. Rozsah energetických tried a minimálna požiadavka na primárnu energiu je definovaná v prílohe 3 vyhlášky Ministerstva dopravy, výstavby a regionálneho rozvoja Slovenskej republiky č. 364/2012 Z. z. ktorou sa vykonáva zákon č. 555/2005 Z. z. o energetickej hospodárnosti budov.  **V prípade obnovy budov**, je minimálnym cieľom úspora 30% primárnej energie, toto preukáže prijímateľ energetickým certifikátom po zrealizovaní projektu, pričom súčasťou projektovej dokumentácie ku stavebnému konaniu musí byť energetické posúdenie a návrh technických riešení na dosiahnutie týchto úspor. Na investície spojené so zvyšovaním energetickej efektívnosti budov môže byť využitý model garantovanej energetickej služby v zmysle zákona 321/2014 Z. z. o energetickej efektívnosti..  ***Forma preukázania***: Dosiahnutie tohto cieľa v oboch prípadoch preukáže žiadateľ energetickým certifikátom budovy, pričom táto povinnosť vyplýva pre stavebníka z ustanovenia § 5 ods. 2 písm. c) zákona o EHB pri dokončení novej budovy alebo významnej obnove existujúcej budovy.  **Výstavba nových staníc ZZS**: Čestné prehlásenie, ktoré po kolaudácii stavby doloží energetickým certifikátom.  **Obnova staníc ZZS**: Projektový výpočet predpokladaných úspor primárnej energie na splnenie podmienok programu z Plánu obnovy pre rekonštrukcie, prípadne nadstavby je požadovaná úspora energií 30% oproti pôvodnej spotrebe energií spracovaného odborne spôsobilou osobou.  ***Spôsob overenia***: prostredníctvom overenia údajov v čestnom vyhlásení. Prijímateľ je zároveň povinný najneskôr do dátumu ukončenia realizácie projektu predložiť energetický certifikát budovy. |
| 5 | **Podmienka udržateľnosti** | Prijímateľ je povinný zabezpečiť zachovanie investície 4 Komponentu 11 zrealizovanej v rámci Plánu obnovy. Investícia je zachovaná pokiaľ dosiahnuté míľniky a ciele, naviazané na túto investíciu neboli zrušené. Zachovanie investície znamená, že podstata investície, jej účel a dosiahnuté výsledky ostávajú zachované. Zmeny v investícii, ku ktorým dôjde po tom, ako sa o splnení míľnika alebo cieľa podá správa EK, by nemali mať vplyv na dosiahnutý míľnik a cieľ investície.  V zmysle článku 4.2 zmluvy je Doba udržateľnosti Projektu päť (5) rokov.  ***Forma preukázania*:** Čestné vyhlásenie prijímateľa v ktorom sa zaväzuje, že zabezpečí zachovanie investície.  ***Spôsob overenia***: prostredníctvom overenia údajov v čestnom vyhlásení. |

**2.2 Účel a cieľ použitia prostriedkov mechanizmu**

Hlavným cieľom investície 4 v komponente 11 v rámci Plánu obnovy a odolnosti SR je zabezpečiť realizáciu výstavby, obnovy a vybavenia minimálne 55 staníc ZZS s možnou opciou aj na určenie ďalších pozemkov a lokalít v počte 11. Miesta určené ako sídla staníc ZZS vychádzajú zo siete staníc ZZS, ktorá tvorí prílohu č. 3 tohto priameho vyzvania. Kritéria na prioritizáciu výberu miest na výstavbu, obnovu staníc ZZS sú naviazané na prílohu č. 3 tohto priameho vyzvania do času zverejnenia a nadobudnutia účinnosti nového Opatrenia MZ SR zo dňa 7. júna 2019 č. 07252-2019-OL, ktorým sa ustanovujú sídla staníc záchrannej zdravotnej služby (ďalej len "Opatrenia") a zákona č. 578/2004 Z. z. Zákon o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov. Účinnosťou nového Opatrenia súvisiacou so zmenou sídla staníc ZZS ostáva príloha č. 3 bezo zmeny.

Výber pozemkov vhodných na výstavbu staníc ZZS, v prípade ich dostupnosti, je stanovený nasledovne – pozemky vo vlastníctve štátu, pozemky v areáloch nemocníc, ktorých zriaďovateľom je MZ SR, pozemky vo vlastníctve VÚC, miest. Dôležitým faktorom pri výbere pozemkov je čas potrebný na schválenie jeho použitia na výstavbu staníc ZZS. Pozemky musia spĺňať požiadavky na veľkosť, typ parcely, súlad s územným plánom mesta/obce, dostupné inžinierske siete, napojenie na verejnú komunikáciu v dosahu do 20 metrov.

Jednou z reforiem Plánu obnovy a odolnosti v oblasti zdravotníctva je Optimalizácie siete nemocníc, ktorej predpokladom je zmena počtu a rozloženia nemocníc v regiónoch. Po schválení optimalizovanej siete nemocníc, ktorá má priamo nadväzovať na novovybudovanú sieť staníc ZZS, bude sa vyžadovať jej porovnanie s aktuálnym stavom a v prípade rozporu jej zjednotenie v zmysle zmluvnej a aktuálnej právnej úpravy Účelom novovybudovanej siete ZZS je zvýšiť plošnú dostupnosť ZZS. Prioritou bude znížiť dojazd k život ohrozujúcim stavom.

Rozsah materiálno–technického zabezpečenia je detailne uvedený v priloženej zmluve a prílohách, rovnako aj míľniky a ciele, ktoré sa prijímateľ zaväzuje podpisom zmluvy dodržať, a ktoré sú v súlade s Uznesením vlády č. 484/2022 zo dňa 20. júla 2022.

**2.3 Časová oprávnenosť aktivít**

Oprávnené výdavky vychádzajú zo Systému implementácie Plánu obnovy a odolnosti SR a sú určené na obdobie od 1. februára 2020 do 15. septembra 2025.

**2.4 Iné podmienky poskytnutia prostriedkov mechanizmu**

Prostriedky mechanizmu budú prijímateľovi poskytnuté na základe podmienok stanovených vo vyzvaní a v zmluve, kde sú stanovené podmienky platieb a podmienky plnenia míľnikov a cieľov.

Prílohy

1. Návrh zmluvy o poskytnutí prostriedkov mechanizmu
2. Test štátnej pomoci
3. Zoznam miest určených na výstavbu a obnovu staníc ZZS